b'\n_START_ARTICLE_\nAnton Hafner (vojak)\n_START_SECTION_\n\xc5\xbdivljenjepis\n_START_PARAGRAPH_\nAnton Hafner je bil glavni voditelj voja\xc5\xa1kega upora slovenskih vojakov dopolnilnega bataljona 17. pehotnega polka od 12. do 15. maja 1918 v Judenburgu._NEWLINE_Hafner, po poklicu tesar, je bil \xc5\xbeelezni\xc5\xa1ki delavec. Leta 1914 je bil poslan na fronto v Galicijo, kjer je bil dvakrat ranjen. Zaradi posledic ran je bil od 1915 dalje zaposlen kot sprevodnik pri voja\xc5\xa1kih transportih. Aprila 1918 je bil ponovno vpoklican v voja\xc5\xa1ko slu\xc5\xbebo v dopolnilni bataljon 17. pe\xc5\xa1polka, ki je bil nastanjen v Judenburgu. Tu je pripravljal upor, ki pa je bil zadu\xc5\xa1en. Po zadu\xc5\xa1itvi upora je bil aretiran in 15. maja postavljen pred naglo voja\xc5\xa1ko sodi\xc5\xa1\xc4\x8de. Naslednji dan je bil skupaj s \xc5\xa1e tremi tovari\xc5\xa1i obsojen na smrt in ustreljen.'